Sjednica Upravnog odbora Lokalne akcijske grupe Vuka-Dunav, održana je dana 12. studenog 2018. godine u 8:30 sati u vijećnici Općine Antunovac, Braće Radića 4, 31216 Antunovac, te je sačinjen sljedeći

**ZAPISNIK**

**Sa 26. Sjednice upravnog odbora**

Sjednicu Upravnog odbora LAG-a Vuka-Dunav otvara Predsjednik Upravnog odbora, Marjan Tomas, u 8:30 sati.

Utvrđeno je da su temeljem odredbi Statuta LAG-a Vuka-Dunav u cijelosti ispunjeni uvjeti za sazivanje i održavanje sjednice Upravnog odbora.

Prije prelaska na Dnevni red Upravnog odbora utvrđena je nazočnost članova i to kako slijedi:

1. Marjan Tomas, Općina Vladislavci,
2. Milan Nešić, OPG Milan Nešić,
3. Davor Tubanjski, Općina Antunovac
4. Damir Maričić, Općina Vuka,
5. Maja Magdika, PVZS „Agro Vladislavci“,
6. Ana Buljan, KUD „I.K.Adamović“ Čepin,
7. Marija Horvatek, KUD „Klasje Slavonije“ Antunovac,
8. Zdenko Đerđ, PVZ Fructus,
9. Mario Vila, OPG Mario Vila,
10. Stipe Modrić, Udruga veterana vojne policije iz Domovinskog rata OBŽ
11. Ivan Žeravica, Općina Čepin,
12. Domagoj Tokić, NK“Vitez 92“ Antunovac,
13. Blaženka Marinković,
14. Gojko Leventić, OPG Leventić,

Za zapisničara je izabrana Ivana Čik, a za ovjerovitelja zapisnika Mario Vila.

Predsjednik Upravnog odbora, Marjan Tomas daje predloženi dnevni red na glasovanje, te je isti jednoglasno usvojen.

**DNEVNI RED**

1. Usvajanje zapisnika sa 25. sjednice upravnog odbora,
2. Utvrđivanje provedbe pisanog postupka odabira projekata,
3. Utvrđivanje postojanja sukoba interesa svakog pojedinog člana UO koji je glasovao na sjednici Upravnog odbora,
4. Utvrđivanje sektorske zastupljenosti sukladno nadređenom sektorskom okviru (provjera da niti jedna interesna skupina (javni, civilni i gospodarski sektor) ne posjeduje više od 49% glasačkih prava prilikom odlučivanja),
5. Prijedlog odluke o provedbi glasovanja (pojedinačno ili grupno),
6. Razmatranje prijedloga i donošenje Odluke o odabiru projekata pristiglih na 1. LAG Natječaj za Tip operacije 1.3.3.,
7. Razmatranje prijedloga i donošenje Odluke o odbijanju projekata pristiglih na 1. LAG Natječaj za Tip operacije 1.3.3.,
8. Prijedlog odluke o utvrđivanju konačne rang liste za 1. LAG Natječaj za Tip operacije 1.3.3.,
9. Razno.

**Ad1: USVAJANJE ZAPISNIKA SA 25. SJEDNICE UPRAVNOG ODBORA**

Predsjednik Upravnog odbora Marjan Tomas otvara ovu točku dnevnog reda. Članovima Upravnog odbora dostavljen je radni materijal potreban za sjednicu Upravnog odbora, u kojima je bio i Zapisnik sa 25. sjednice Upravnog odbora. Predsjednik je pojasnio zapisnik, te je otvorio raspravu. Pošto nije bilo rasprave, točka dnevnog reda dana je na glasanje, te je jednoglasno usvojena.

**Ad2: UTVRĐIVANJE PROVEDBE PISANOG POSTUPKA ODABIRA PROJEKATA**

Od tri (3) člana koja nisu mogla prisustvovati sjednici Upravnog odbora, dva (2) člana su imala pravo glasovanja, no niti jedan član se nije izjasnio za pisanu proceduru glasovanja.

**Ad3: UTVRĐIVANJE POSTOJANJA SUKOBA INTERESA SVAKOG POJEDINOG ČLANA UO KOJI JE GLASOVAO NA SJEDNICI UPRAVNOG ODBORA**

Predsjednik Upravnog odbora otvorio je ovu točku dnevnog reda, te je razmotrio mogućnost postojanja sukoba interesa između nositelja projekata i članova Upravnog odbora koji sudjeluju u izglasavanju i odabiru projekata.

Od prisutnih četrnaest (14) članova Upravnog odbora, nije utvrđeno postojanje sukoba interesa niti kod jednog člana.

Jedna od tri (3) člana koji nisu prisutni, Ljubica Šunić, zatražila je izuzeće prilikom donošenja svih Odluka vezanih za 1. LAG Natječaj, zbog postojanja sukoba interesa sa OPG Šunić Ljubica.

**Ad4: UTVRĐIVANJE SEKTORSKE ZASTUPLJENOSTI SUKLADNO NADREĐENOM SEKTORSKOM OKVIRU (PROVJERA DA NITI JEDNA INTERESNA SKUPINA (JAVNI, CIVILNI I GOSPODARSKI SEKTOR) NE POSJEDUJE VIŠE OD 49% GLASAČKIH PRAVA PRILIKOM ODLUČIVANJA)**

Prije početka glasovanja, za pozitivno ocjenjene projekte iz Analize 2, potrebno je bilo utvrditi sektorsku zastupljenost sukladno Uredbi EU 1303/2013, čl.34. te [Pravilnika o provedbi podmjere 19.2. »Provedba operacija unutar CLLD strategije«, podmjere 19.3. »Priprema i provedba aktivnosti suradnje LAG-a« i podmjere 19.4. »Tekući troškovi i animacija« unutar mjere 19 »Potpora lokalnom razvoju u okviru inicijative LEADER (CLLD – lokalni razvoj pod vodstvom zajednice)« iz Programa ruralnog razvoja Republike Hrvatske za razdoblje 2014. – 2020.](http://narodne-novine.nn.hr/clanci/sluzbeni/full/2017_09_96_2217.html) (NN 96/2017, 53/2018).

Ukupno je od sedamnaest (17) članova Upravnog odbora, **pravo glasa imalo četrnaest (14) članova i svih 14 članova su fizički prisutni na sjednici. Za pisani postupak nije se izjasnio nitko od članova koji nisu prisutni a imaju pravo glasovanja.**

**Tablica 1.**

|  |  |  |
| --- | --- | --- |
| **Članovi Upravnog odbora** | | |
| **Civilni sektor** | **Javni sektor** | **Gospodarski sektor** |
| 5 predstavnika | 4 predstavnika | 5 predstavnika |
| 35,7% | 28,6% | 35,7% |

Utvrđeno je da sastav Upravnog odbora zadovoljava sektorsku zastupljenost, sukladno tablici 1., te može donositi pravovaljane odluke.

**Ad5: PRIJEDLOG ODLUKE O PROVEDBI GLASOVANJA (POJEDINAČNO ILI GRUPNO)**

Predsjednik Upravnog odbora LAG-a Vuka-Dunav, Marjan Tomas, otvara petu točku dnevnog reda te daje riječ Voditeljici LAG-a koja Objašnjava da se glasovanje može provesti na dva načina, pojedinačno ili grupno. Predlaže pojedinačno glasovanje za odabir projekata pristiglih na 1. LAG Natječaj.

Nakon objašnjavanja glasovanja, otvorena je rasprava, no kako rasprave nije bilo, ova točka dnevnog reda je jednoglasno usvojena.

**Ad6: RAZMATRANJE PRIJEDLOGA I DONOŠENJE ODLUKE O ODABIRU PROJEKATA PRISTIGLIH NA 1. LAG NATJEČAJ ZA TIP OPERACIJE 1.3.3.**

Predsjednik Upravnog odbora otvara šestu točku dnevnog reda, te pojašnjava kako će se pojedinačno izglasavati svaki projekt za sebe. Svi članovi Upravnog odbora imaju pravo glasa. U izglasavanju projekata sudjelovalo je četrnaest (14) članova Upravnog odbora. Predsjednik daje riječ Voditeljici koja redom pojašnjava svaki prijavljeni projekt.

***GLASOVANJE:***

1. **OPG IVANKOVIĆ ANTONIO, T.O.1.3.3./18-17**

* Modernizacija i unapređenje procesa rada i poslovanja na OPG-u IVANKOVIĆ ANTONIO nabavkom poljoprivredne mehanizacije i opreme, povećanje proizvodnog kapaciteta iskazanim kroz povećanje ukupnog standardnog ekonomskog rezultata kupovinom poljoprivrednog zemljišta i stoke,
* Dodijeljeni iznos bodova: 40

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

1. **OPG MATIJEVIĆ SLOBODANKA, T.O.1.3.3./18-12**

* Osnovni cilj nositeljice projekta je povećati proizvodni kapacitet svog gospodarstva iskazan kroz povećanje ukupnog standardnog ekonomskog rezultata. Nositeljica projekta želi sredstvima iz ovog projekta kupiti 2 ha na području općine Šodolovci. Osnovna proizvodnja kojom bi se i dalje bavila je proizvodnja češnjaka i lubenica.
* Dodijeljeni iznos bodova: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

1. **OPG GICI MIROSLAV, T.O.1.3.3./18-13**

* Modernizacija i unapređenje procesa rada poljoprivrednog gospodarstva Gici Miroslav
* Predmet prijave za dodjelu potpore iz EPFRR-a obuhvaća ulaganje u kupnju poljoprivredne mehanizacije, strojeva i opreme te kupnju životinja - nazimica.
* Dodijeljeni bodovi: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

1. **OPG MARIO FUČEK, T.O.1.3.3./18-16**

* Podizanje nasada i modernizacija procesa obrade trajnog nasada ljeske
* Podizanje nasada lijeske i povećanje površina za navedenu kulturu, modernizacijom procesa obrade kroz kupovinu mehanizacije
* Dodijeljeni bodovi: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

1. **2 nuts j.d.o.o., T.O.1.3.3./18-20**

* Povećanje proizvodnih kapaciteta tvrtke 2nuts
* Kroz predmetni projekt tvrtka 2nuts j.d.o.o. namjerava kupiti 2,24 ha poljoprivrednog zemljišta u svrhu povećanja postojećih nasada lijeske. Projektom će se kupiti zemljište u neposrednoj blizini postojeće lokacije kako bi se optimizirali poslovni procesi i operativni troškovi u poslovanju. Projekt će osim povećanja proizvodnih kapaciteta poduzetnika rezultirati i i zaposlenjem 1 osobe na puno radno vrijeme.
* Dodijeljeni bodovi: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

1. **OPG LONČARIĆ ROMAN, T.O.1.3.3./18-21**

* Razvojna investicija PG-a Lončarić Roman
* Projektna investicija predstavlja zaokruženu cjelinu, kojom će se osigurati povećanje proizvodnih kapaciteta uz poboljšanje uvjeta rada te održavanja poljoprivrednih površina. Projektom se nabavlja sljedeće: poljoprivredna površina - okvirno 7000m2 obradive površine na kojoj će se posaditi lijeske, sadni materijal - lijeske, otprilike 850 sadnica lijeske, mehanizacija i oprema za poslovanje: traktor, malčer za obrađivanje polj. površina, motorna kosa i prskalica, zaštitna ograda za zemljišni posjed, solarni sustav i sustav za navodnjavanje.
* DODIJELJENI BROJ BODOVA: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG ALEKSANDRA LULIĆ, T.O.1.3.3./18-24**

* Ulaganje u modernizaciju procesa proizvodnje podizanjem plastenika i nabavkom opreme za proizvodnju začinske i mljevene paprike
* Projektom se planira modernizirati proces proizvodnje podizanjem plastenika veličine 100 m2 i kupovinom nove opreme za sušaru za sušenje paprike, mlina čekićara za grubo i kamenog mlina za fino mljevenje začinske paprike, kupnjom rabljenog traktora do 70 kW i rabljene cisterne za vodu koja ce se koristiti za navodnjavanje povrtlarskih kultura po principu slobodnog pada i nove traktorske prskalice za prihranu i zaštitu povrtlarskih kultura.
* Dodijeljeni broj bodova: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG LJUBICA ŠUNIĆ, T.O.1.3.3./18-27**

* Modernizacija proizvodnih kapaciteta te uređenje i opremanje punionice meda
* Cilj projekta je modernizirati proizvodne kapacitete s trenutnim standardima, proizvesti veću količinu meda s manje utrošenog vremena i radne snage kako bi krajnji proizvod bio konkurentniji na tržištu. Obzirom da je Prijavitelju cilj sav proizvedeni med prodavati krajnjim kupcima te proširiti proizvodnju pripravaka s medom i uvesti veći broj turističkih pakiranja, potrebna im je oprema za punionicu.
* Dodijeljeni broj bodova: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG MILIČIĆ REGINA, T.O.1.3.3./18-10**

* Modernizacija procesa rada i povećanje proizvodnog kapaciteta OPG-a Miličić Regina
* Prijaviteljica projektom namjerava ulaganje u kupnju poljoprivrednog zemljišta, poljoprivredne mehanizacije, strojeva i opreme te u operativno poslovanje poljoprivrednog gospodarstva. Provedbom projekta OPG Miličić Regina ostvarit će sljedeće ciljeve, povećanje proizvodnog kapaciteta iskazanom kroz povećanje ukupnog standardnog ekonomskog rezultata te modernizaciju i unaprjeđenje procesa rada.
* Dodijeljeni bodovi: 30

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG POVAŽANJ STANOJKA, T.O.1.3.3./18-28**

* Modernizacija i unapređenje rada i poslovanja O.P.G. Považanj Aljmaš
* Prijaviteljica projektom namjerava kupiti voćarski traktor s ciljem olakšanja radnih operacija u svom voćnjaku. Projektom je planirana kupovina voćarskog traktora snage motora 35,3 kW sa EURO3motorom - koji doprinosi poštovanju propisanih normi emisije štetnih plinova. Ovim ulaganjem će se direktno doprinijeti ostvarenju cilja a to je modernizacija i unaprjeđenje procesa rada i poslovanja gospodarstva.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG MARTINOVIĆ MLADEN, T.O.1.3.3./18-11**

* Modernizacija procesa rada i poslovanja
* Kupovinom rabljenog traktora Prijavitelj će osigurati obradu svih ratarskih kultura u optimalnim agrotehničkim rokovima, te samim time smanjiti rizik u proizvodnji. Nabavkom rabljene sijalice pneumatske 4-redne postići će odgovarajuću kvalitetu sjetve, te smanjiti troškove sjetve. Kupovinom kultivatora 4 reda sa deponatorima za mineralno gnojivo, obavljat će kultivaciju u
* agrotehničkim rokovima, te će kultivacijom smanjivao zakorovljenost u usjevima. S rabljenom prikolicom će imati vlastitu prikolicu za prijevoz proizvedene robe na svom gospodarstvu do kupaca/otkupljivača vlastitog skladišta.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG RUSIĆ NIKOLA, T.O.1.3.3./18-14**

* Modernizacija procesa rada i poslovanja
* Kupovinom rabljenog traktora Prijavitelj bi smanjio potrošnju energije, povećao učinkovitost i kvalitetu obavljanja određenih agrotehničkih operacija. Rabljena prikolica osigurala bi mu siguran transport proizvedene robe i pravovremeno skladištenje. Kupovina nove tanjurače omogućila bi mu prašenje strništa i obavljanje zelene gnojidbe na parcelama te pomogla u pripremi zemljišta za sjetvu i uništavanju korova.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG LASTAVICA SANDRA, T.O.1.3.3./18-15**

* Modernizacija i unapređenje procesa rada poljoprivrednog gospodarstva OPG Lastavica Sandra
* Ciljevi projekta su modernizacija te unaprjeđenje procesa rada i poslovanja. Gospodarstvo planira nabavu mehanizacije koja će proces rada u vinogradu značajno modernizirati.
* Zelene trake, brža i energetski prihvatljivija obrada vinograda, ali i unaprijeđeno punjenje boca vinom značajno je za razvoj ovog gospodarstva ali i za razvoj poduzetništva i turizma za područje općine Erdut, a ujedno i područje LAG-a Vuka-Dunav.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG KOVAČ MARIJA , T.O.1.3.3./18-18**

* Modernizacija procesa rada i nabavka poljoprivredne mehanizacije
* Kupovinom novih plastenika izvršila bi se zamjena postojećih kako bi se proizvodnja povrća i
* cvijeća mogla sigurnije obavljati te modernizirati. Kupovinom motokultivatora sa dodatnim
* elementima (usitnjivač zemlje, jednobrazni plug, bočni tegovi, željezni kotači) postići će se bolja i brža obrada tla kod pripreme tla za sadnju cvijeća i povrća.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG ŽELJKO FILIPOVIĆ, T.O.1.3.3./18-19**

* Unapređenje procesa rada i poslovanja
* Kupovinom rabljenog traktora ubrzao bi se proces obrade i pripreme tla u proizvodnji žitarica i uljarica. Radi kvalitetnije i efikasnije zaštite uzgajanih kultura potrebna je nova prskalica. Tim bi ulaganjem bila pravilnija gnojidba s novim rasipačem umjetnog gnojiva.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG JURKIĆ ŽELJKA, T.O.1.3.3./18-19**

* Razvojna investicija OPG-a Jurkić Željka
* Ulaganje u kupovinu poljoprivrednog zemljišta za sadnju novih nasada rezultiralo bi povećanjem proizvodnih kapaciteta, a novom i polovnom mehanizacijom i opremom bi se smanjio manualni rad što predstavlja izuzetno veliko unapređenje kroz smanjenje trajanja izvođenja pojedinog posla, smanjenje uloženog truda i napora, smanjenje financijskih troškova i bolje tehničke izvedbe. Uz nabavu sustava za navodnjavanje koji bi funkcionirao na osnovi solarnih panela koji bi crpili prirodni izvor energije - sunčevu svjetlost izuzetno bi poboljšali energetsku učinkovitost.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG ŽAKLINA ZATTHERINI, T.O.1.3.3./18-27**

* Modernizacija i unapređenje procesa rada i poslovanja na OPG-u Zattherini Žaklina nabavkom poljoprivredne mehanizacije i opreme za održavanje voćnjaka
* Ulaganjem u nabavku poljoprivredne mehanizacije, strojeva i opreme u ovom slučaju kupovinom polovnog traktora, novog malčera i novog nošenog atomizera za održavanje voćnjaka modernizirati će se gospodarstvo. Ulaganjem u poljoprivrednu opremu prijeko potrebnu za razvoj voćarske proizvodnje namjeravamo povećati učinkovitost i produktivnost gospodarstva, te smanjiti rashode i ubrzati rad, te prema standardima EU proizvesti poljoprivredne proizvode.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta

1. **OPG DIZDAR MARINA, T.O.1.3.3./18-28**

* Modernizacija i unapređenje procesa rada i poslovanja na OPG-u DIZDAR MARINA nabavkom poljoprivredne mehanizacije i opreme, povećanje proizvodnog kapaciteta iskazanim kroz povećanje ukupnog standardnog ekonomskog rezultata kupovinom poljoprivrednog zemljišta i stoke
* Ulaganjem u nabavku poljoprivredne mehanizacije strojeva i opreme u ovom slučaju kupovinom nove rotacijske kose, novog trimera i sakupljača sijena, te kupovinom solarnog seta modernizirat ćemo gospodarstvo. Ulaganjem u opremu namjeravaju povećati učinkovitost i produktivnost gospodarstva, te smanjiti rashode i ubrzati rad, te prema standardima Europske zajednice proizvesti poljoprivredne proizvode. Pravilna primjena nove opreme štiti okoliš i prirodu, a ujedno olakšava uvjete rada, utječe na konkurentnu proizvodnju a time i ostvarenje većeg profita.
* Dodijeljeni bodovi: 25

Predsjednik Upravnog odbora daje projektnu prijavu na glasovanje, te je svih četrnaest (14) članova Upravnog odbora glasovalo sa DA. Projektna prijava je jednoglasno izglasana, te će korisniku biti dodijeljena Odluka o odabiru projekta.

**Ad7: RAZMATRANJE PRIJEDLOGA I DONOŠENJE ODLUKE O ODBIJANJU PROJEKATA PRISTIGLIH NA 1. LAG NATJEČAJ ZA TIP OPERACIJE 1.3.3.**

Predsjednik Upravnog odbora Marjan Tomas otvara sedmu točku dnevnog reda, te daje riječ Voditeljici LAG-a. Voditeljica objašnjava članovima Upravnog odbora da je na natječaj pristiglo 19 projektnih prijava, od čega smo u prethodnoj točki dnevnog reda izglasali 18 projekata. No, jedan od projekata je nije prihvatljiv prijavitelj, te nije uputio prigovor nakon Odluke o rezultatu administrativne kontrole u kojemu je navedeno da nije prihvatljiv prijavitelj pošto je nakon smanjenja cijene zemljišta, ukupan iznos projekta pao ispod minimalnog iznosa projekta. Predlaže da se za OPG-u Palfi Ivica, T:O:1.3.3./18-22, izda Odluka o odbijanju projekta.

Predsjednik Upravnog odbora daje ovu točku dnevnog reda na raspravu, a pošto nije bilo rasprave, točka dnevnog reda dana je na glasanje, te je jednoglasno usvojena.

**Ad8: PRIJEDLOG ODLUKE O UTVRĐIVANJU KONAČNE RANG LISTE ZA 1. LAG NATJEČAJ ZA TIP OPERACIJE 1.3.3.**

Predsjednik Upravnog odbora otvara osmu točku dnevnog reda, te daje riječ Voditeljici LAG-a. Voditeljica nakon izglasanih projekata predlaže konačnu rang listu, na kojoj su Prijavitelji čiji su projekti pozitivno izglasani poredani prema broju bodova i vremenu prijave. Predsjednik Upravnog odbora otvara raspravu, no kako rasprave nije bilo, daje ovu točku na glasanje, te je točka dnevnog reda jednoglasno usvojena.

**Ad9: RAZNO**

Na kraju sjednice, Predsjednik se zahvalio članovima Upravnog odbora na kvalitetnoj suradnji i komunikaciji. Pozvao je članove Upravnog odbora da dalje sudjeluju u radu LAG-a kako bi se što kvalitetnije sudjelovalo u provedbi Lokalne razvojne strategije LAG-a Vuka-Dunav.

Kako nije bilo dodatnih komentara i rasprave, predsjednik Upravnog odbora zaključuje sjednicu u 9:35.

URBROJ:UO/18-70

U Antunovcu, 12. studenog 2018. godine

|  |  |
| --- | --- |
| Zapisničar  Ivana Čik | Predsjednik Upravnog odbora  LAG-a Vuka - Dunav  Marjan Tomas |
|  |  |
| Ovjerovitelj zapisnika  Mario Vila | |