Temeljem članka 28. Statuta Lokalne akcijske grupe Vuka – Dunav (17. veljače 2015. godine) i Izmjena i dopuna Statuta LAG-a Vuka – Dunav (29. svibnja 2015. godine), 2. Izmjenama i dopunama Statuta LAG-a Vuka – Dunav (27. studenoga 2015. godine), te 3. Izmjenama i dopunama Statuta LAG-a Vuka – Dunav (12. lipnja 2017. godine), Upravni odbor LAG-a, dana 27. prosinca 2018. godine, donosi

**ODLUKU**

**o pokretanju projekta suradnje LAG-a Vuka-Dunav**

Članak 1.

U svrhu provedbe izmijenjene Lokalne razvojne strategije LAG-a Vuka-Dunav za razdoblje 2014.-2020. godine usvojene na Skupštini LAG-a, održane 27. prosinca 2018. godine u Hrvatskom domu u Antunovcu, LAG Vuka-Dunav planira provesti projekt suradnje putem Podmjere 19.3. „Priprema i provedba aktivnosti suradnje LAG-a“ te Podmjere 19.3.1. „Priprema aktivnosti projekta suradnje“ i Podmjere 19.3.2. „Provedba aktivnosti projekta suradnje“.

Članak 2.

Skupština LAG-a Vuka-Dunav donosi odluku o pokretanju projekta suradnje na temu promocije i brendiranja lokalnih i regionalnih proizvoda, jačanjem specifičnih oblika ruralnog turizma objedinjavanjem prirodne i kulturne baštine te posebnosti područja LAG-a.

Članak 3.

Ova Odluka stupa na snagu danom donošenja.

URBROJ: UO/18-78

U Antunovcu, 27. prosinca 2018. godine

Predsjednik Upravnog odbora   
 LAG-a Vuka – Dunav

Marjan Tomas